CELEX: 32021R2205
Language: da
Date: 2021-12-13 00:00:00
Title: Kommissionens gennemførelsesforordning (EU) 2021/2205 af 13. december 2021 om ændring af forordning (EF) nr. 847/2006 for så vidt angår mængden af visse tilberedte eller konserverede fisk med oprindelse i Thailand, der kan importeres under toldkontingent 09.0706

14.12.2021   
               
               
                  DA
               
               
                  Den Europæiske Unions Tidende
               
               
                  L 446/38
               
            
         KOMMISSIONENS GENNEMFØRELSESFORORDNING (EU) 2021/2205
         af 13. december 2021
         om ændring af forordning (EF) nr. 847/2006 for så vidt angår mængden af visse tilberedte eller konserverede fisk med oprindelse i Thailand, der kan importeres under toldkontingent 09.0706
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets afgørelse 2006/324/EF af 27. februar 2006 om indgåelse af en aftale i form af brevveksling mellem Det Europæiske Fællesskab og Kongeriget Thailand i henhold til artikel XXIV, stk. 6, og artikel XXVIII i den almindelige overenskomst for told og udenrigshandel (GATT) 1994 med hensyn til ændringer af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Den Europæiske Union (1), særlig artikel 2, og
         ud fra følgende betragtninger:
         
                     (1)
                  
                  
                     I Kommissionens forordning (EF) nr. 847/2006 (2) fastlægges nærmere bestemmelser for forvaltningen af fællesskabstoldkontingenter for visse tilberedte eller konserverede fisk. Aftalen mellem Den Europæiske Union og Kongeriget Thailand i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (3) fastsætter mængden af visse toldkontingenter for Unionen for så vidt angår den mængde produkter, der kan importeres fra Thailand. Aftalen trådte i kraft den 20. juli 2021.
                  
               
                     (2)
                  
                  
                     Den mængde for visse toldkontingenter for Unionen, som er fastsat i nævnte aftale for mængden af visse tilberedte eller konserverede fisk, bør afspejles i forordning (EF) nr. 847/2006.
                  
               
                     (3)
                  
                  
                     Forordning (EF) nr. 847/2006 bør derfor ændres.
                  
               
                     (4)
                  
                  
                     Eftersom der er et presserende behov for at gennemføre aftalen, bør denne forordning træde i kraft på dagen for offentliggørelsen i Den Europæiske Unions Tidende. Eftersom denne forordnings ændringer vedrører den toldkontingentperiode, som ikke er afsluttet på datoen for denne forordnings ikrafttræden, bør der fastsættes overgangsbestemmelser for den pågældende periode.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            Ændring af forordning (EF) nr. 847/2006
            I forordning (EF) nr. 847/2006 foretages følgende ændringer:
            
                        1)
                     
                     
                        Artikel 1, stk. 2, affattes således:
                        
                           »2.   Der åbnes et årligt toldkontingent på 1 054 ton fritaget for told for import til Unionen af tilberedt eller konserveret fisk af sardin, bonit, makrel af arterne Scomber scombrus og Scomber japonicus og fisk af arten Orcynopsis unicolor, undtagen hele eller i stykker, henhørende under KN-kode 1604 20 50.«
                        
                     
                  
                        2)
                     
                     
                        Artikel 2, nr. 2), affattes således:
                        
                           »2)   Af det i artikel 1, stk. 2, omhandlede toldkontingent på 1 054 ton anvendes 423 ton inden for løbenummer 09.0706 på import med oprindelse i Thailand, og den resterende del, 631 ton, anvendes inden for løbenummer 09.0707 på import med oprindelse i alle tredjelande undtagen Det Forenede Kongerige.«
                        
                     
                  
         
            Artikel 2
            Overgangsbestemmelser for den resterende del af toldkontingentperioden
            
               1.   Den disponible mængde for den resterende del af toldkontingentperioden, som ikke er afsluttet på datoen for denne forordnings ikrafttræden, er forskellen mellem kontingentmængden som ændret ved denne forordning og den mængde, der allerede var tildelt inden denne forordnings ikrafttræden.
            
            
               2.   Hvis det kontingent, der var gældende den 13. december 2021, var udtømt ved denne forordnings ikrafttræden, tildeles den nye disponible kontingentmængde til erhvervsdrivende i kronologisk rækkefølge i henhold til godkendelsesdatoen for deres toldangivelse om overgang til fri omsætning Erhvervsdrivende, der har importeret deres varer i løbet af den nuværende toldkontingentperiode, uden at udnytte toldkontingentet, men inden denne forordnings ikrafttræden, får på deres anmodning og i det omfang, toldkontingentet tillader det, refunderet forskellen på den allerede betalte told.
            
         
         
            Artikel 3
            Ikrafttræden
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 120 af 5.5.2006, s. 17.
         
            (2)  Kommissionens forordning (EF) nr. 847/2006 af 8. juni 2006 om åbning og forvaltning af fællesskabstoldkontingenter for visse tilberedte eller konserverede fisk (EUT L 156 af 9.6.2006, s. 8).
         
            (3)  EUT L 274 af 30.7.2021, s. 57.